stanford-oval/wikipedia huggingface dataset:
2015 בישראל
אירועים בולטים > הסכסוך הישראלי-פלסטיני

• פיגועי טרור נגד ישראלים בישראל ובשטחים ב-2015
בשנת 2015 ובעיקר במחצית השנייה שלה חלה הסלמה באירועים ובתקריות האלימות במסגרת הסכסוך הישראלי-פלסטיני. בשנה זו כבקודמות לה, היו פיגועי טרור רבים מצד הפלסטינים, כאשר בעיקר נפוצו פיגועי דקירה, פיגועי דריסה, יידוי בקבוקי תבערה ואלפי מקרים של יידוי אבנים במה שכונה "טרור עממי" על ידי שירות הביטחון הכללי. רבים מהפיגועים אירעו באזור ירושלים. בתשרי ה'תשע"ו (ספטמבר-אוקטובר) חלה הסלמה בטרור הפלסטיני שהתבטאה בנוסף לטרור היומיומי בירושלים ואיו"ש גם ברצח 11 ישראלים וסדרת פיגועי דקירה בתוך הקו הירוק ומהומות אלימות מצד הפלג הצפוני של התנועה האסלאמית.
אירועים בולטים > המלחמה בטרור בסיני - הצד הישראלי

2 ביולי – בעקבות התגברות פעולות הטרור בחצי האי סיני הועלתה רמת הכוננות בגבול המצרי, סוללת כיפת ברזל הוצבה בעיר אילת.
3 ביולי – בשעות אחר הצהריים נשמעה אזעקה בכמה יישובים במועצה אזורית אשכול אחרי שמטח של 3 רקטות נורה משטח סיני לעבר האזור. אין נפגעים ונגרם נזק קל לשדה חקלאי. שלוחת דאעש בסיני לקחה אחריות על הירי.
ראו גם

גל הטרור בירושלים (2015)
1988 בישראל

| 0 | 1 | 2 | 3 |
| --- | --- | --- | --- |
| «««  1987   1986  1985 |  דגל ישראל | 1988  בישראל |  »»»  1989   1990   1991 |
כל ערכי השנים בישראל • אירועים בולטים בעולם ב-1988 כרונולוגיה של אזור ארץ ישראל פורטל ישראל • לוח שנה של שנת 1988
1988 בישראל (ה'תשמ"ח-ה'תשמ"ט) הייתה השנה בה מדינת ישראל ציינה 40 שנים להקמתה.
הנהגה

נשיא המדינה – חיים הרצוג
ראש ממשלת ישראל  העשרים ושתיים והעשרים ושלוש – יצחק שמיר
יושב ראש הכנסת הכנסת האחת עשרה עד 21 בנובמבר – שלמה הלל, הכנסת השתים עשרה  – דב שילנסקי
נשיא בית המשפט העליון – מאיר שמגר
ראש המטה הכללי – דן שומרון
מפכ"ל המשטרה – דוד קראוס
אירועים בולטים

7 במרץ – הפיגוע באוטובוס האמהות
22 במרץ – הכנסת מבטלת ללא מתנגדים את האיסור על משכב זכר, שהיה קיים על פי חוק העונשין עד אותה תקופה
28 במרץ – המרגל הישראלי מרדכי ואנונו מורשע ונגזרות עליו 18 שנות מאסר בפועל
16 באפריל – במבצע הצגת תכלית מחסלת ישראל בתוניסיה את אבו ג'יהאד, שני שומרי ראשו והגנן
25 באפריל – האוקראיני-אמריקאי ג'ון דמיאניוק נידון למוות בבית משפט ישראלי בגין ביצוע פשעים נגד האנושות במהלך השואה. פסק דין זה בוטל לבסוף ב-1993 על ידי בית המשפט העליון בישראל שקבע כי זיהויו של דמיאניוק כ"איוואן האיום" מוטל בספק.
8 באוגוסט – העבריין הרצל אביטן איים על סוהרים באקדח שהוברח אליו וברח מכלא באר שבע. במהלך בריחתו איים על אזרחים רבים. לאחר מצוד נרחב אחריו נלכד לאחר כשלושה שבועות.
8 באוגוסט – נרצחו שלושה פועלים מרצועת עזה בהצתת צריפם באור יהודה
19 בספטמבר – הלוויין הישראלי הראשון, אופק 1, משוגר לחלל באמצעות טיל שביט
5 באוקטובר – ועדת הבחירות המרכזית פוסלת את רשימת "כך" של מאיר כהנא מהשתתפות בבחירות לכנסת
19 באוקטובר – 8 חיילים נהרגים בפיגוע מכונית תופת בשער פאטמה על גבול ישראל-לבנון. במכונית נהג מתאבד שיעי מארגון חזבאללה
1 בנובמבר – הליכוד בראשות יצחק שמיר זוכה בבחירות לכנסת ה-12
22 בדצמבר – יצחק שמיר מציג את ממשלתו השלישית (העשרים ושלוש במנין הממשלות) בפני הכנסת
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנולדו ב-1988)
12 בינואר – אלמוג כהן (חבר כנסת מטעם עוצמה יהודית)
14 בינואר – מאור בוזגלו, כדורגלן ישראלי בישראל ובאירופה, נחשב לאחד הכדורגלנים הישראלים הטובים במאה ה-21.
18 בפברואר – ביברס נאתכו, כדורגלן ישראלי-צ'רקסי, הקפטן הראשון של נבחרת ישראל בכדורגל שאינו יהודי.
28 במרץ – גיא ורון, כתב ישראלי של חדשות 12 למחוז הצפון
8 באפריל – חנן בן ארי, זמר ישראלי
3 במאי – בת-אל פאפורה, שחקנית ישראלית
22 ביוני – עומרי כספי, הכדורסלן הישראלי הראשון בליגת ה-NBA
16 באוגוסט – עקיבא נוביק, כתב חדשות ישראלי
1 בספטמבר – אלמוג כהן (כדורגלן), כדורגלן ישראלי ששיחק בישראל ובבונדסליגה
26 באוקטובר – קארין סנדל, כדורגלנית ישראלית
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנפטרו ב-1988)
9 במרץ – דוד גינצבורג, כימאי ישראלי (נולד ב-1920)
25 ביוני – הלל סלובק, מוזיקאי ישראלי, חבר להקת רד הוט צ'ילי פפרז (נולד ב-1962)
18 באוגוסט – עקיבא ארנסט סימון, הוגה דעות ומרצה לחינוך באוניברסיטה העברית, זוכה פרס ישראל (נולד ב-1899)
27 באוקטובר – מיכה רייסר, חבר הכנסת מטעם הליכוד (נולד ב-1946)
2 בנובמבר – מנחם סבידור, חבר הכנסת ויושב ראש הכנסת לשעבר (נולד ב-1917)
הערות שוליים

↑  עמנואל רוזן, יהודה גורן, 7 חיילים נהרגו ו-8 נפצעו בפיצוץ מכונית תופת ליד הגדר הטובה, מעריב, 20 באוקטובר 1988
↑  יהודה גורן, עזרא ינוב, עתי"ם, לזכר חללי התופת בשער פטמה, מעריב, 17 בנובמבר 1989
| שנים בישראל ישראל |
| --- | --- | --- |
| המאה ה-20 | 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 • 2026 |  |
ממשלת ישראל העשרים ושלוש בראשות יצחק שמיר בבית הנשיא חיים הרצוג. עומדים מימין לשמאל: אליקים רובינשטיין מזכיר הממשלה, אהוד אולמרט, רפאל אדרי, מרדכי גור, משה שחל, יצחק מודעי, משה קצב, עזר ויצמן, אריאל שרון, יעקב צור, חיים בר-לב, אריה דרעי, גדעון פת, יצחק רבין, דן מרידור, גד יעקבי, משה נסים, אברהם כ"ץ-עוז, יצחק חיים פרץ, משה ארנס ורוני מילוא. יושבים מימין לשמאל: יצחק נבון, שמעון פרס, חיים הרצוג, יצחק שמיר ודוד לוי
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הערוץ הראשון

ערך זה עוסק בערוץ לשעבר ברשות השידור. אם התכוונתם לערוץ של תאגיד השידור "כאן", ראו כאן 11. לפירושים נוספים, ראו .
| --- | --- |

סמליל הערוץ
 פרטי הערוץ
 מדינה:  ישראל
 קטגוריה:  כללי, חדשות
 תאריך השקה:  2 במאי 1968
 תאריך סגירה:  14 במאי 2017
 בעלות:  ממלכתית
 שפה:  עברית, ערבית, יידיש
 משרד ראשי:  ירושלים
 אזור קליטה:  המזרח התיכון
 שיטת שידור:  PAL, DVB, HDTV
 הצפנה:  שידור דיגיטלי קרקעי, שידור לוויני חופשי, הפצה ברשתות הכבלים והלוויין
 זמינות
 חבילה:  HOT • ‏yes • סלקום tv • smart tv • עידן פלוס
 
 http://www.iba.org.il
כניסה למרכז המבקרים ואולפן נקדי של הערוץ הראשון
"הערוץ הראשון" (שנקרא תחילה: הטלוויזיה הישראלית) היה ערוץ טלוויזיה ציבורי ממלכתי בישראל, של רשות השידור. הערוץ שידר קרוב לעשרים שנה (יחד עם הטלוויזיה החינוכית) כערוץ הטלוויזיה הישראלי היחיד, ועל מנת להיבדל מהטלוויזיה החינוכית הערוץ זכה לכינוי "הטלוויזיה הכללית" ובקיצור "הכללית". לאחר שהחלו שידורי הטלוויזיה הרב-ערוצית שם הערוץ עבר מיתוג מחדש והוא נקרא "הערוץ הראשון", ואף היה מוכר גם בתור "ערוץ 1".
מאז הקמתו, שכנו האולפנים הראשיים של הערוץ בבניין הטלוויזיה הישראלית שבשכונת רוממה בירושלים, אשר נהרס ביוני 2021, לטובת פרויקט מגורים.
ב-29 ביולי 2014 אישרה הכנסת ה-19 את חוק השידור הציבורי, התשע"ד-2014, ובו פרק המורה על סגירת רשות השידור, שבמקומה הוקם תאגיד שידור חדש בשם: "תאגיד השידור הישראלי", שבמסגרתו מופק ערוץ טלוויזיה שהחליף את הערוץ הראשון.
ב-14 במאי 2017, מיד לאחר שידור גמר האירוויזיון לשנת 2017, תמו שידורי הערוץ הראשון, וב-15 במאי באותה שנה הערוץ הוחלף ב"כאן 11".
היסטוריה > 1966 – תכנון והקמה

תכנון מפורט להקמתה של הטלוויזיה הישראלית החל בשנת 1966 בעזרת ייעוץ של ג'ו שטרן, סגן נשיא CBS האמריקנית.
הטלוויזיה הישראלית נוסדה ב-2 במאי 1968, לאחר שנים רבות של ויכוח ציבורי בנושא, ולאחר שהטלוויזיה החינוכית החלה בשידוריה ב-24 במרץ 1966. הקמת הטלוויזיה, שתוכננה מלכתחילה לשנות ה־70, הוחשה בעקבות מלחמת ששת הימים, והסברה כי באמצעות שידורי טלוויזיה ניתן לשפר את ההסברה הישראלית למדינות ערב ולתושבי השטחים.
היסטוריה > 1968 – תחילת השידורים הסדירים

השידור הראשון של התחנה היה שידור חי של מצעד צה"ל ביום העצמאות, שנערך במאי 1968, בירושלים. תדר השידור שהוקצה לתחנה היה אותו תדר שעליו שידרה הטלוויזיה החינוכית, ולכן שתי התחנות חלקו מאז את שעות השידור בערוץ.
לאחר מספר שידורים חד-פעמיים החלו לשדר באוגוסט 1968 שידורי ניסיון סדירים, תחילה שלושה ערבים בשבוע, שבהמשך הורחבו לארבעה. בתקופה זו שודרו בכל יום שעה בערבית ושעתיים בעברית. התחנה שידרה בשחור לבן, למרות העובדה שבתקופה זו כבר היו תחנות ששידרו בצבע. ב-1 באוגוסט באותה שנה שודרה מהדורת מבט לחדשות הראשונה. תוכנית זו שודרה בערוץ הראשון עד 9 במאי 2017, ובמשך שנים רבות הוגשה על ידי המנחה חיים יבין שכונה "מר טלוויזיה". באותה שנה, ב-13 באוגוסט 1968, שודרה לראשונה בערוץ גם מהדורת החדשות בערבית, בהגשת גלוריה סטיוארט.
בשנת השידורים הראשונה פעלה הטלוויזיה הישראלית כיחידה עצמאית במסגרת של "צוות הקמה" שבראשו עמד פרופ' אליהוא כץ מהחוג לקומוניקציה באוניברסיטה העברית, והשתתפו בו כמה אנשי אמנות ותקשורת, בהם האמנית עדה המאירית (שוורץ). שידוריה הראשונים של הטלוויזיה הישראלית הוגדרו כשידורי ניסיון. כץ היה למעשה המנהל הראשון של הטלוויזיה הישראלית. לאחר מכן התמזגה הטלוויזיה הישראלית עם תחנת הרדיו הממלכתית, "קול ישראל", שפעלה כבר במסגרת רשות השידור (שנוסדה כשלוש שנים לפני כן).
היסטוריה > 1969 – שידורים בימי שבת

ב־1969 התחוללה סערה ציבורית סביב שידורי הטלוויזיה בשבת, כאשר מליאת רשות השידור החליטה להרחיב את שעות השידור היומיות ולעבור לשדר מארבעה ימי שידור לשידורים יומיים, כולל ימי שישי ושבת, החל מחודש נובמבר באותה שנה. במסגרת המשא ומתן להרכבת הממשלה לאחר הבחירות לכנסת השביעית שנערכו באוקטובר באותה שנה, דרשו נציגי המפלגות הדתיות להקפיא את פתיחת השידורים המתוכננים לליל שבת. בשבוע הראשון של נובמבר, בו החלו השידורים היומיים, התחוללה מהומה סביב הסוגיה. בסופו של דבר החליטה ראש הממשלה גולדה מאיר להיענות באופן זמני לדרישת הדתיים, ולהקפיא את פתיחת השידורים בליל שבת. ביום שישי באותו שבוע, בשעות אחר הצהרים, פנו שני עורכי דין, יהודה רסלר ועדי קפלן, לבג"ץ. השופט התורן צבי ברנזון הוציא צו על תנאי והשידורים נפתחו כבר באותו ערב.
היסטוריה > שנות ה-70 וה-80

כיוון שהערוץ הראשון שודר על אותו תדר של הטלוויזיה החינוכית, זמני השידור שלו היו מוגבלים. הערוץ החל את שידוריו ב-17:30. כאשר השעה הראשונה הוקדשה לתוכניות ילדים, בין שש וחצי לשמונה בערב לשידורים בערבית (שיש הטוענים שמטרתם הייתה תעמולה). ורק ארבע שעות לשידורי טלוויזיה למבוגרים בין שמונה בערב לחצות.
רוב שעות השידור בעברית בשנות השבעים למבוגרים, הוקצו להקרנתם של סרטים זרים, תכנים דוקומנטריים, וסדרות רכש בעיקר מארצות הברית ובריטניה. כאשר תוכניות המקור העבריות שאינן תוכניות אקטואליה היו בעיקר תוכניות ראיונות (כמו עלי כותרת), תוכניות על זמר עברי (כמו שרתי לך ארצי), וכן שעשועונים שחלקם יובאו מארצות הברית (כמו זה הסוד שלי ותשע בריבוע). תוכניות האקטואליה הבולטות היו מבט לחדשות ששודרה בשעה 9 בערב שההערכות לגביה היו שצפו בה באופן יומיומי כ-70% מבעלי מקלטי הטלוויזיה, השבוע-יומן אירועים שסיכמה את חדשות השבוע, ומוקד ששודרה פעם בשבוע ובה רואיין פוליטיקאי בכיר. תכנים מתוסרטים מקוריים כמעט ולא הופקו, כאשר הבולטים ביניהם בשנות השבעים היו תוכנית המערכונים לול, תוכנית הסאטירה ניקוי ראש וסדרת הדרמה חדווה ושלומיק.
מלחמת יום הכיפורים שפרצה באוקטובר 1973 הייתה המלחמה הראשונה שבה יכלו הישראלים לצפות במשדרי החדשות היומיים בתמונות חיות מזירת הקרבות, סמוך להתרחשויות עצמן. מה שהעלה את חשיבותו של המדיום הטלוויזיוני בתחום האקטואליה.
ב-19 בנובמבר 1977 נחת נשיא מצרים אנוואר סאדאת לביקור בן שלושה ימים בישראל והערוץ הראשון סיקר את מהלך הביקור לראשונה בצבעים. בשנת 1979 שודרה תחרות האירוויזיון מבנייני האומה בירושלים בשידור חי בצבעים לרחבי העולם וגם בהפצה מקומית. בשנים הבאות תבצע הטלוויזיה הישראלית שידורים נוספים בצבעים במסגרת מצומצמת ולא סדירה. ורק בפברואר 1983 החלו שידורים סדירים בצבע. בשלהי שנות השבעים ובתחילת שנות השמונים הצטרפו ללוח המשדרים בעברית בערב שבת תוכניות אירוח בעלי אופי בידורי: שעה טובה וסיבה למסיבה בדומה לתוכנית הלילה המשודרת בארצות הברית מאז שנות החמישים.
בשנת 1985 זכתה הטלוויזיה הישראלית בערבית בפרס ישראל על תרומתה המיוחדת לחברה ולמדינה.
היסטוריה > שנות ה-90

ב-15 במאי 1990 החל הערוץ הראשון להפיץ את שידוריו באופן סדיר וקבוע גם באמצעות לוויין תקשורת וזאת כתוספת לשימוש במשדרים קרקעיים שהייתה נהוגה מאז תחילת פעילותו של הערוץ.
כניסת הטלוויזיה בכבלים והערוץ השני לישראל בתחילת שנות התשעים ערערו את המונופול של הערוץ הראשון. התוכניות הבולטות ששודרו בשנות התשעים בערוץ הראשון היו פופוליטיקה והחמישייה הקאמרית, ששודרה בתחילת הערוץ השני.
היסטוריה > המאה ה-21

במאה ה-21 הערוץ איבד את תדמיתו. המדרוג שלו צנח, נוצרה לו תדמית של ערוץ "מבוגר", והביקורת עליו עלתה לאור העובדה שתקציבו היה נרחב ושולם דרך אגרת הטלוויזיה.
ב-6 במאי 2012 שונה לוח השידורים של הערוץ. בלוח החדש נעשה ניסיון להתחרות בערוצים המסחריים בשעות ה"פריים טיים". במסגרת השינויים, מהדורת מבט לחדשות הועברה ל-8 דקות לשמונה וקוצרה ל-38 דקות. אחרי "מבט" שידר הערוץ את התוכנית "המוסף" בהנחייתה של גאולה אבן. בכל ערב שודרה ב-19:00 תוכנית המציאות "בואו לאכול איתי" ומיד אחריה "היום בספורט" – מגזין ספורט יומי.
התוכנית "מהיום למחר" בוטלה ובמקומה הוצבה מהדורת חדשות שמסכמת את אירועי היום. הערוץ חזר לשדר תוכנית אירוח: בכל יום שישי שודרה אחרי היומן התוכנית "שישי עם טל ברמן".
במהלך 2012 עברו מרבית תוכניות הערוץ להיות משודרות בפורמט HD. המהלך הושלם בינואר 2013, עת עבר הערוץ להיות ערוץ הטלוויזיה הישראלי הראשון בו מתקיים שידור מלא ברזולוציית שידור גבוהה זו. בתחילת שנת 2014 מינתה ההנהלה את אדי אהרונוף לתפקיד ראש חטיבת החדשות בערוץ.
ב-9 במאי 2017, לקראת סגירתה של רשות השידור, שודרה מהדורת "מבט" האחרונה בהגשתה של המגישה מיכל רבינוביץ', המהדורה לוותה במחאה של עובדי רשות השידור על הסגירה. לאחר מכן לא שודרו יותר תוכניות אקטואליה וחדשות בערוץ והוא החל לשדר במתכונת שידורים מצומצמת, שכללה בעיקר שידורים חוזרים. הערוץ היה יכול לסיים את שידורו כבר באותו הערב אילולא תחרות האירוויזיון לשנת 2017 שהתקיימה באותם ימים, והערוץ היה מחויב לשדר אותה.
יום שבת, 13 במאי 2017, היה יום השידורים האחרון של הערוץ הראשון. אלי בבא מנהל הטלוויזיה הודיע במכתב פרידה לעובדים על לוח השידורים המתוכנן ללילה ועל סיום השידורים. גמר האירוויזיון לשנת 2017 היה התוכנית האחרונה ששודרה בערוץ, והיא הסתיימה בשעה 01:50 אחרי חצות, בסיומו שודר קליפ של השיר "הבלדה על חדווה ושלומיק" בביצוע מארינה מקסימיליאן, כשבמהלכו מופיעים קטעים שונים מהיסטוריית השידורים של הערוץ (קליפ שליווה את מאבקם של אנשי רשות השידור לאורך חודשים), ולאחר מכן, הוקרן קטע סיום התוכנית האחרונה של "מבט", בו עובדי התחנה שרים את "התקווה" ועם תום השירה, הופיעה שקופית בה נכתב "שידורינו הסתיימו 1968–2017 הערוץ הראשון".
ב-14 במאי 2017, לאורך כל היום, השידורים היחידים שהועברו בערוץ היו שידורי הטלוויזיה החינוכית, בזמני השידור שהוקצו לה ובפעם האחרונה. "החינוכית" חתמה את שידוריה בערוץ הראשון עם שידור התכנית האחרונה של "ערב חדש" במתכונתה הוותיקה.
ב-15 במאי 2017 החל "כאן" לפעול באפיקי השידור אשר שימשו את הערוץ הראשון.
טכנולוגיות שידור

עם הקמתו שידר הערוץ בשידור אנלוגי, בשיטת PAL. בשנת 1979 החלה התחנה מעבר לשידורי צבע בתהליך הדרגתי, שהושלם בפברואר 1983, כשגם שידורי החדשות צולמו בצבע. בשנת 1981 הופסקה פעילות מחיקת הצבע מתוכניות צבעוניות.
ב-25 במאי 2010 שידר הערוץ הראשון בפעם הראשונה שידור בהפרדה גבוהה (HDTV), באפיק 511 בהוט וביס. הייתה זו הפעם הראשונה שבה ערוץ ציבורי בישראל משדר בהפרדה גבוהה – עד אז היו שידורים כאלה רק בערוצים ייעודיים של הוט ושל יס, בתשלום. השידור היה של חצי הגמר הראשון של תחרות האירוויזיון. למרות היות הערוץ ציבורי, המתבסס על גביית אגרה, עד אז רק מנויי הלוויין והכבלים, בעלי ממירי HD, יכלו לצפות בשידור בהפרדה גבוהה. במקביל הועבר השידור בערוץ הרגיל, באיכות רגילה ובמסך רחב שנדחס לפורמט הרגיל.
המונדיאל של 2010 היה אירוע הספורט הראשון ששודר באופן מלא ב-HD. במסגרת בדיקות ההכנה, הגיע למסקנה מנהל אגף ההנדסה בערוץ 1, משה מושקוביץ, כי הפתרון הפשוט והזול ביותר הוא לחבר ניידת שידור HD שתשמש כחדר בקרה וחדר שידור. על כן, הוצא מכרז, אליו ניגשו שתי חברות: "מזמור הפקות", בעלת ניידת HD היחידה בארץ באותה עת, וחברה מחו"ל שהציעה ניידת טורקית, שבחינה שלה בערוץ הראשון כללה נסיעה לטורקיה. לבסוף הניידת הטורקית ירדה מהפרק בגלל העלויות וכך נבחרה הניידת של "מזמור הפקות". לצורך תפעול ערוץ ה-HD, הוקם אולפן ובו שבע מצלמות HD של חברת סוני מדגם HSC-300 עם עדשות של Fujinon ומצלמת הגשה אחת באולפן שנמצא בתל אביב, שחוברה לניידת באמצעות סיב אופטי. כל מקורות הווידאו נותבו משולחן ניתוב מדגם MVS-6000, ומהניידת הועברו להוט, יס ולמרכז הבקרה.
ב-10 ביוני 2010 החל הערוץ בשידור משחקי גביע העולם בכדורגל תוך שימוש בהפרדה גבוהה. באותו ערב שודרה מהדורת החדשות "מבט" בפורמט ה-HD ולמעשה הייתה מהדורת החדשות הראשונה בישראל שמשודרת באיכות הזו. לקראת סוף חודש יוני, פורסם כי שר האוצר שטייניץ הסכים להעביר מקדמה על סך עשרה מיליון ש"ח לערוץ הראשון, במסגרת הרפורמה ברשות השידור, על מנת להמשיך עם שידורי ההפרדה הגבוהה גם לאחר תום משחקי המונדיאל. בערוץ הראשון הביעו שביעות רצון והודיעו כי גם לאחר סיום המשחקים ימשיכו לשדר את מהדורות החדשות בטכנולוגיית ה-HD מהאולפן המיוחד שנבנה לצורך שידורי המונדיאל. בכך יהיו לערוץ הישראלי הפתוח לכל הראשון שפועל בדרך זו.
באוגוסט 2010 החל הערוץ לשדר גם את המשחק המרכזי של ליגת העל בכדורגל בשיטת ה-HD.
לקראת חג הפסח באפריל 2011, הערוץ החל לשדר בשיטת 16:9 באפיק 11, שיטה המתאימה למסכי ה-LCD הרחבים. בתקופה זו תוכניות האולפן של הערוץ לא שודרו ב-HD או במסך רחב ורק סדרות ותוכניות שצולמו מראש ב-HD שודרו בפורמט ה-16:9.
הערוץ שידר את תחרויות אולימפיאדת לונדון בלעדית ב-HD ועבר לשידורים מלאים ב-HD מיום הבחירות לכנסת התשע עשרה.
מיוני 2013 שידורי הערוץ באיכות HD הועברו באפיק 11 בממירים התומכים.
סמלי הערוץ

בשנת 1974 פנה מנהל מחלקת החדשות, דן שילון, למעצב בני לוין וביקש ממנו כי יכין סמל למחלקת החדשות, אשר ישמש את מבט לחדשות וגרסאות שלו ישמשו את מבט שני, מוקד, יומן השבוע ומבט ספורט. לוין הכין את הסמל הבסיסי באמצעות שימוש בעיפרון ומחוגה. הסמל הבסיסי העגול משלב בין מנורת שבעת הקנים לבין תיאור של גלי שידור. לתוכנית "מבט שני" עוצב סמל דומה דמוי עין, ל"מוקד" – ריבוע, למבט ספורט – אליפסה של אצטדיון וליומן השבוע – משושה כנגד ששת ימי השבוע החולף.
הסמל יצא מרשות מחלקת החדשות ואומץ על ידי הטלוויזיה ללא החלטה מסודרת והפך לסמלה הרשמי. במהלך השנים עוצבו לו גרסאות תלת מימד, אחת הידועות שבהן היא תפאורת אירוויזיון 1979.
ניהול הערוץ > מקורות כספיים

תקציבה של הטלוויזיה הישראלית היה מבוסס על אגרת הטלוויזיה הנגבתה מכל משקי הבית שברשותם מקלט טלוויזיה (ללא קשר לכמות השימוש במכשיר). סידור זה מיועד היה לשמור על עצמאות השידורים ועל אי־תלות במפרסמים מצד אחד ובפוליטיקאים מצד שני. בפועל גובה האגרה נקבע על ידי ועדת הכספים של הכנסת והטלוויזיה הישראלית נעזרת בגורמים מסחריים המעניקים "חסות" לשידורים. בתקופת האינפלציה הדוהרת בתחילת שנות ה־80 הייתה חשיבות רבה למועד שבו נקבע גובה האגרה בגלל הירידה המתמדת בערך המטבע. לא אחת נדחה הדיון בוועדת הכספים כדי ללחוץ על הטלוויזיה להתאים את שידוריה לציפיות של פוליטיקאים.
ניהול הערוץ > מבנה ניהולי

המוסדות שניתבו את דרכה של הרשות היו: הוועד המנהל הכולל שבעה חברים, ומליאה שבה חברים 31 נציגי ציבור, שמונו על ידי הכנסת ובפועל משקפים את חלוקת הכוח הפוליטי, פחות או יותר. בתחילת דרכה של רשות השידור ושל הטלוויזיה הישראלית, עד לסוף שנות ה־70, היו מרבית חברי המליאה אנשים בעלי רקע תרבותי וחינוכי (ד"ר אליהו לנקין שהיה מוותיקי האצ"ל, נתן שחם הסופר שישב במליאה מטעם מפ"ם). לאחר מכן הפכה מליאת רשות השידור לגוף שבו חברים פוליטיקאים בראשית דרכם כנקודת מוצא לקריירה פוליטית עתידית (למשל, גיל סמסונוב וסילבן שלום שהתחילו את דרכם בליכוד כחברים במליאת רשות השידור).
ניהול הערוץ > מנהלי הערוץ

| שם המנהל | התחלת כהונה | סיום כהונה |
| --- | --- | --- |
| אליהוא כץ | 1968 | 1969 |
סטן גרנדייזי: 1969
| חגי פינסקר | 1969 | 1971 |
נקדימון רוגל: 1971
| ישעיהו תדמור | 1971 | 1973 |
| ארנון צוקרמן | 1973 | 1979 |
| יצחק שמעוני | 1980 | 1982 |
| טוביה סער | 1982 | 1985 |
יוסף בראל (בפועל): 1985
| יאיר אלוני | 1985 | 1986 |
| חיים יבין | 1986 | 1990 |
| יוסף בראל | 1990 | 1993 |
| יאיר שטרן | 1993 | 2000 |
| יאיר אלוני | 2000 | 2002 |
| יוסי משולם | 2002 | 2003 |
| מוטי עדן | 2003 | 2006 |
| מושון מצליח | 2007 | 2013 |
| ללא מנהל בפועל | 2013 | 2014 |
| אלי בבא | 2014 | 2017 |
לקריאה נוספת

חיים יבין, עובר מסך, הוצאת ידיעות ספרים, 2010
הערות שוליים

↑  אשכול יציע טלביזיה כללית, על המשמר, 30 ביולי 1964
↑  וזה סוף החדשות: החלה הריסת בניין רשות השידור ברוממה, באתר ynet, 22 ביוני 2021
↑  חוק השידור הציבורי, התשע”ד-2014, ס"ח 2471 מ-11 באוגוסט 2014
↑  גילי איזיקוביץ, הכנסת אישרה את חוק רשות השידור החדש, באתר הארץ, 29 ביולי 2014
↑  רפאל בשן, אני השולחן הישראלי, מעריב, 28 באוקטובר 1966
↑  ישראל 50 בעמוד על שנת 1968
↑  נחום ברנע, בכוונת הטלוויזיה - שידורים סדירים עוד החודש, דבר, 2 באוגוסט 1968
↑  שידור ראשון של מגאזין חדשות ערבי — לתושבי מזרח ירושלים, על המשמר, 14 באוגוסט 1968
↑  תכנית ראשונה בטלוויזיה הערבית, דבר, 14 באוגוסט 1968
↑  צבי לביא, גלוריה סטיוארט - קנתה את עולמה בשעה אחת, מעריב, 18 אוגוסט 1968
↑  זוהיר אנדראוס, תנו לנו טלוויזיה ערבית, באתר העין השביעית, 1 במרץ 2000
↑  אורן טוקטלי, מדיניות תקשורת בישראל, 2000, עמ' 86
↑  אילנה באום, מאתמול - הטלוויזיה הישראלית נקלטת באירופה, מעריב, 16 במאי 1990
↑  אופיר דור, "תקציב רשות השידור אינו מנוצל כראוי וזאת בלשון המעטה", באתר כלכליסט, 26 ביולי 2013
↑   מארינה מקסימיליאן - הבלדה על חדווה ושלומיק, סרטון  באתר יוטיוב,‏ 22 בנובמבר 2016
↑  ערב חדש - 14.05.17 - התכנית האחרונה, בעמוד היוטיוב "כאן חינוכית", בעבר - "חינוכית ראשונים בעולם"
↑  מאחורי הקלעים של מבט ב-HD - ריאיון עם משה מושקוביץ, מנהל הנדסה ערוץ 1, באתר AV דיגיטלי, 24 ביוני 2010
↑  לי-אור אברבך, ‏שטייניץ יעביר 10 מיליון שקל לרשות השידור להמשך שידורי ה-HD, באתר גלובס, 28 ביוני 2010
↑  דדי כהן, מבט נוסף על לוגו ״מבט״ המיתולוגי, מתוך מגזין אות־אות־אות באתר אאא, 9 ביולי 2017
| --- | --- |
בקרת זהויות :  NLI: 987007298463505171 
בניין הטלוויזיה הישראלית בשכונת רוממה בירושלים - נהרס ב-22 ביוני 2021
יהורם גאון במהדורת פורים של "אולפן עגול" - אחת מתוכניות הבידור הראשונות ששודרו בערוץ הראשון (1969)
השקופית המודיעה על סיום שידורי הערוץ הראשון
מכתב הפרידה של אלי בבא, מנהל הטלוויזיה בערוץ הראשון לעובדי הערוץ.
אות הערוץ החל משידורי המונדיאל ביוני 2010
אות הערוץ במהלך השידור הראשון בהפרדה גבוהה, הופיע במהלך שידור תחרות האירוויזיון במאי 2010
סמלילי תוכניות מחלקת החדשות והספורט של הערוץ הראשון.
ארכיון הטלוויזיה הישראלית של רשות השידור
1991 בישראל

| 0 | 1 | 2 | 3 |
| --- | --- | --- | --- |
| «««  1990   1989  1988 |  דגל ישראל | 1991  בישראל |  »»»  1992   1993   1994 |
כל ערכי השנים בישראל • אירועים בולטים בעולם ב-1991 כרונולוגיה של אזור ארץ ישראל פורטל ישראל • לוח שנה של שנת 1991
1991 בישראל (ה'תשנ"א - ה'תשנ"ב) הייתה השנה בה מדינת ישראל ציינה 43 שנים להקמתה. האירוע הבולט בה היה מלחמת המפרץ.
הנהגה

נשיא המדינה – חיים הרצוג
ראש ממשלת ישראל  העשרים וארבע  – יצחק שמיר
יושב ראש הכנסת השתים עשרה – דב שילנסקי
נשיא בית המשפט העליון – מאיר שמגר
ראש המטה הכללי – דן שומרון עד 1 באפריל, מאז אהוד ברק
מפכ"ל המשטרה – יעקב טרנר
אירועים

3 בינואר – ישראל פותחת מחדש את הקונסוליה שלה בברית המועצות לאחר 23 שנים
17 בינואר – מלחמת המפרץ: עיראק יורה שמונה טילי סקאד אל עבר ישראל.
22 בינואר – מלחמת המפרץ: שלושה טילי סקאד ופטריוט אחד פוגעים ברמת גן ופוגעים ב-96 איש; שלושה קשישים נהרגים מהתקף לב.
1 באפריל – אהוד ברק מונה לרמטכ"ל צה"ל ה-14.
24-25 במאי - מבצע שלמה: מבצע חשאי של צה"ל להעלאת אתיופים יהודים לישראל.
18 באוקטובר – חידוש היחסים הדיפלומטיים בין ישראל לברית המועצות שנותקו ב-1967
30 באוקטובר – 1 בנובמבר - מתקיימת ועידת השלום במדריד.
16 בדצמבר – החלטה 4686 של העצרת הכללית של האו"ם מבטלת את החלטה 3379 של העצרת הכללית של האו"ם, שהשוותה את הציונות לגזענות לאחר שישראל ביטלה את החלטה 3379 כתנאי להשתתפות בוועידת השלום במדריד. בהיסטוריה של האומות המאוחדות, זו הפעם היחידה בה בוטלה החלטה כללית של האו"ם אי פעם.
נולדו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנולדו ב-1991)
20 בינואר – חן אמסלם, שחקנית ודוגמנית
3 בפברואר – לירן דנינו, זמר, מלחין, פזמונאי ומוזיקאי
24 בפברואר – דר זוזובסקי, דוגמנית ושחקנית טלוויזיה
24 ביולי – שקד קוממי, זמר
26 ביולי – יאיר נתניהו, בנם של ראש ממשלת ישראל בנימין נתניהו ורעייתו שרה נתניהו.
12 בספטמבר – אימרי זיו, זמר ונציג ישראל לאירוויזיון 2017
15 בספטמבר – רוני דלומי, זמרת ושחקנית
8 באוקטובר – קובי מרימי, זמר ונציג ישראל באירוויזיון 2019
22 בדצמבר – בן אל תבורי, זמר
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנפטרו ב-1991)
22 בינואר – גרשון אבנר, דיפלומט ישראלי ומזכיר הממשלה (נולד ב-1919)
1 בפברואר – הרצל רוזנבלום, עיתונאי ופוליטיקאי ישראלי (נולד ב-1903)
7 בפברואר – עמוס ירקוני, לוחם צה"ל ישראלי-בדואי (נולד ב-1925)
4 באפריל – מרים ברנשטיין-כהן, שחקנית תיאטרון הקאמרי (נולדה ב-1895)
14 באפריל – יוסף תקוע, דיפלומט ישראלי ונשיא אוניברסיטת בן-גוריון (נולד ב-1925)
12 במאי – הרב ישראל זאב גוסטמן, ניצול שואה וראש ישיבה ישראלי (נולד ב-1906)
2 ביוני – פיטר פריי, במאי קולנוע ובמאי תיאטרון יהודי ישראלי-קנדי (נולד ב-1914)
23 ביולי – ישעיהו לביא, ממייסדי חיל הקשר ומנכ"ל משרד הביטחון (נולד ב-1926)
24 ביולי – אליעזר כרמי – מתרגם, סופר ומו"ל (נולד ב-1918)
6 בספטמבר – יוסי אלפנט, מוזיקאי רוק ישראלי (נולד ב-1959)
13 בספטמבר – הרב ברוך שלום הלוי אשלג, אדמו"ר ומקובל (נולד ב-1907)
14 בספטמבר – משה גושן-גוטשטיין, בלשן וחוקר מקרא ישראלי (נולד ב-1925)
30 בספטמבר – שמואל גונן, אלוף פיקוד הדרום במלחמת יום כיפור (נולד ב-1930)
1 באוקטובר – דן הורוביץ, סוציולוג ישראלי, עיתונאי, ופרופסור באוניברסיטה העברית (נולד ב-1928)
2 בנובמבר – יוסף אלמוגי, פוליטיקאי ישראלי (נולד ב-1910)
19 בנובמבר – עוזי בן כנען, סופר ישראלי (נולד ב-1954)
27 בדצמבר – איתן לבני, פעיל מרכזי באצ"ל וחבר הכנסת ישראלי (נולד ב-1919)
ראו גם

ועידת השלום במדריד (1991)
מלחמת המפרץ
החלטה 4686 של העצרת הכללית של האו"ם
משפחה ישראלית במקלט עם מסכות גז, צולם בשנת 1991 במהלך מלחמת המפרץ
עולים חדשים ביציאתם ממטוס ההרקולס שהביאם לישראל במסגרת מבצע שלמה, 25 במאי 1991